钦定古今图书集成/历象汇编/岁功典/第091卷 > 《酌中志略》 > 宫中十二月
## 钦定古今图书集成/历象汇编/岁功典/第091卷 > 《酌中志略》 > 宫中十二月

十二月初一日，钦赏腊八果粥米。厂中旧有香匠，造
香饼、兽炭，又塑造将军或福判、仙童、锺馗，各成对，高
三尺许，用金彩装画如门神，黑面黑手，以存炭制，名
曰“彩装。”于二十四日奏安于宫殿各门两傍，此亦岁
暮植将军炭于门旁之遗意。至次年二月，仍抬归本
厂，修补装新，临年节再安。逆贤擅改，则各增而大之，
所费百倍于前。《傀儡体》做法，高八九尺，丈馀不等，穿
以真正绫绢纻绸，佩以真正弓矢兵器，须眉直竖，猛
恶如生，又恐无知之人戏弄损坏。凡该看近侍，必明
灯看守，虽冰雪寒夜，不敢远离。必交接明白，人人敢
怒而不敢言也。